In Absentia

In Absentia je siedmy štúdiový album britskej progresívnej kapely Porcupine Tree, ktorý prvýkrát vyšiel v 24. septembra 2002. Tento album patrí k prelomovým v tvorbe skupiny. Je prvým, , ktorý kapele vydalo hudobné vydavateľstvo Lava Records, je prvý ktorý bol nahraný s novým hráčom na bicie nástroje Gavinom Harrisonom a bol zároveň prvým, ktorý bol nahratý v heavy metalovom štýle.
Charakteristiky.
V začiatkoch projektu Porcupine Tree, počas zmluvy s vydavateľom Delerium Records boli albumy skôr v štýle psychedelického a space rocku V priebehu svojho vývoja, potom ako koncom 90. rokov kapela podpísala zmluvu s vydavateľom Kscope/Snapper Record sa stali ich nahrávky viac orientované na komerčnú úroveň piesní, v tradičných štruktúrach, ktoré by boli hrateľné v rádiách. Okolo roku 2001 skupina podpísala zmluvu s vydavateľom Lava Records a rozhodla sa tvoriť v štýle progresívneho metalu Lava Records nepatrili k veľkým hudobný vydavateľstvám. K veľkým vydavateľom sa kapela nechcela dostať preto, lebo bol predpoklad, že v tej odmietnu hudobné projekty založené na celých albumoch, konceptuálnych albumoch, bez významnej podpory viacerými singlami. Lava Records sa zdal dobrý výber preto, lebo Wilson mal príklad v tom, aký úspech v princípoch konceptuálnych, ucelených albumov dosahovala produkcia kapiel Tool a Radiohead. Významný podiel na zmene žánru a konceptu má úzka spolupráca Wilsona s Mikaelom Åkerfeldtom, frontmanom švédskej heavy metalovej skupiny Opeth. 
Piesne albumu sú zamerané na spoločné témy, ktoré opisujú sériových vrahov, cestu od mladíckej nevinnosti ku skazenosti a celkovú kritiku stavu moderného sveta. Aj názov albumu, ktorý pochádza z latinského "in absence" spája tieto pocity, či je aj narážkou na stav, keď nie je obžalovaný na súde napriek svojim právam na pojednávaní („v neprítomnosti“) a len analýzou faktov sa prísediaci snažia dopátrať dôvodu/ viny jeho konania. 
Album bol publikovaný 24. septembra 2002. Niekoľko týždňov pred ním vyšiel sampler, na ktorom bola skladba „Blackest Eyes“ a skrátené verzie nahrávok „Trains“ a „Strip the Soul“. Nahrávka „Blackest Eyes“ bola hraná v rádiách, no v rebríčkoch hodnotená nebola, lebo nevyšla ako singel. Koncertné turné, ktoré podporovalo tento album kapela Porcupine Tree absolvovala so skupinou Yes. Bola to skutočnosť, ktorú neskôr Wilson oľutoval, lebo v ich prípade išlo o dve príliš odlišné hudobné formácie. Na koncertoch bolo veľa starších divákov, ktorí sa dávnejšie prestali zaujímať o nové hudobné smerovanie a prišli si vypočuť iba známe skladby, ktoré uznávali ako svoje obľúbené diela kapely Yes. Preto si neskôr koncertnú šnúru radšej zvolili s kapelou Opeth. V júli a auguste roku 2003 počas turné kapela Porcupine Tree vydala EP "Futile", na ktorom sú nahrávky z výroby albumu "In Absentia". 
Recenzia na projekt "In Absentia" boli pozitívne. Webzin Metal Storm ho dal na druhé miesto svojho rebríčka Top 20 roku 2002 a na 46. miesto Top 100 albumov všetkých čias Allmusic album veľmi chváli ako to najlepšie, čo Wilson vydal dovtedy pod značkou Porcupine Tree. 
Z albumu "In Absentia" sa na celom svete predalo viac ako 100 000 kópií, čo je asi trojnásobok toho, čo sa im dovtedy podarilo s ich predošlými projektami. Len v USA to bolo 45 000 nosičov. 
Zoznam skladieb.
Edícia z marca roku 2003 - vinylový dvojalbum.
Obsahuje bonusovú nahrávku „Chloroform“